DOI: 10.17903/fk2/irlaoq
title: Ευρωβαρόμετρο 61 (Φεβ-Μάρ 2004)

description: Τυποποιημένες ερωτήσεις του Ευρωβαρόμετρου. Ευρωπαϊκό Κοινοβούλιο Θέματα: Διερευνήθηκαν οι απόψεις των ερωτώμενων ως προς ορισμένες τυποποιημένες ερωτήσεις του Ευροβαρόμετρου όπως πόσο ικανοποιημένοι ήταν με τη ζωή τους, αν προσπάθησαν να πείσουν κοντινά τους πρόσωπα να υιοθετήσουν δικές τους θεμελιώδεις πεποιθήσεις για κάποια ζητήματα, αν συζητούσαν εν γένει πολιτικά θέματα και πόση εμπιστοσύνη είχαν σε συγκεκριμένους θεσμούς, όπως Τύπος, ραδιόφωνο, τηλεόραση, αστυνομία, στρατός, εκκλησιαστικά ιδρύματα, πολιτικά κόμματα και τα Ηνωμένα Έθνη. Πρόσθετες ερωτήσεις επικεντρώθηκαν στη γνώση και στις απόψεις των ερωτώμενων σχετικά με την Ευρωπαϊκή Ένωση (ΕΕ), τις προτεραιότητες, τις δημοσιονομικές δαπάνες προϋπολογισμού της, την εξωτερική πολιτική και τις πολιτικές ασφάλειας και άμυνας καθώς επίσης και τις ανησυχίες και την γενικότερη αίσθησή τους ως προς τη διεύρυνσή της ΕΕ και την οικοδόμηση της Ευρώπης.Οι ερωτώμενοι εκφράστηκαν για το αν ένιωθαν περισσότερο ασφαλείς ως προς την οικονομική και πολιτική σταθερότητα της χώρας τους εκ της ιδιότητάς της ως κράτος μέλος της ΕΕ, αν αισθάνονταν ότι η δική τους γνώμη αλλά και της χώρας τους είχε βαρύτητα εντός της ΕΕ και τέλος αν η ΕΕ έπαιζε θετικό ή αρνητικό ρόλο στην αντιμετώπιση καίριων για τη χώρα τους ζητημάτων, όπως η εγκληματικότητα, η φορολογία, η ανεργία, η τρομοκρατία, ο πληθωρισμός, η υγειονομική περίθαλψη και το σύστημα υγείας. Μια άλλη ενότητα διερευνούσε τις απόψεις τους σχετικά με την εμπιστοσύνη που έτρεφαν αλλά και τη σπουδαιότητα που είχαν για την καθημερινότητά τους τα Ευρωπαϊκά θεσμικά όργανα όπως για παράδειγμα το Ευρωπαϊκό Κοινοβούλιο, η Ευρωπαϊκή Επιτροπή, το Συμβούλιο των Υπουργών της ΕΕ, ο Ευρωπαίος Διαμεσολαβητής, το Ευρωπαϊκό Ελεγκτικό Συνέδριο και η Επιτροπή των Περιφερειών. Τους δόθηκε, επίσης, ένας συγκεκριμένος ορισμός της παγκοσμιοποίησης (τη γενικευμένη απελευθέρωση των οικονομιών που οδηγεί στη δημιουργία μιας παγκόσμιας αγοράς) και βασιζόμενοι σε αυτόν τον ορισμό, ρωτήθηκαν αν θεωρούσαν την παγκοσμιοποίηση ως θετική για την χώρα τους, ή αν δυνητικά θα οδηγούσε στη συγκέντρωση εξουσίας σε μεγάλες εταιρείες, στην αύξηση των περιβαλλοντικών προβλημάτων, στη μείωση των τιμών προϊόντων και υπηρεσιών μέσω του αυξανόμενου ανταγωνισμού. Επίσης αν η παγκοσμιοποίηση θα αποτελούσε απειλή για την απασχόληση, θα δυσχέραινε τον έλεγχο ποιότητας των προϊόντων διατροφής που πωλούνται στην χώρα τους και αν, τελικά, η παγκοσμιοποίηση οδηγεί σε έναν περισσότερο πληκτικό και ομοιόμορφο κόσμο.Επιπλέον, ρωτήθηκαν για τα συναισθήματά τους σχετικά με το Ευρωπαϊκό Κοινοβούλιο και τη δύναμή του, την πιθανότητα να ψηφίσουν στις επόμενες Ευρωεκλογές και τους λόγους για τους οποίους προτίθενται ή όχι να ψηφίσουν, τι θα τους κινητοποιούσε κυρίως ως προς την απόφαση ψήφου τους, ως προς τα σημεία στα οποία θα όφειλε να επικεντρωθεί η επόμενη εκλογική εκστρατεία του Ευρωπαϊκού Κοινοβουλίου καθώς και για την επαφή που μπορεί να είχαν με μέλη του Ευρωπαϊκού Κοινοβουλίου μέσω εφημερίδων, περιοδικών, ραδιοφώνου, τηλεόρασης, του Διαδικτύου ή δημόσιων συγκεντρώσεων. Δημογραφικά στοιχεία : οικογενειακή κατάσταση, φύλο, ηλικία, εθνικότητα, τρέχουσα απασχόληση, εάν ο ερωτώμενος κατοικούσε σε αγροτική περιοχή ή χωριό, σε μικρή ή μεγάλη πόλη, ποιο μέλος του νοικοκυριού συμβάλλει περισσότερο στο ετήσιο συνολικό εισόδημα και ποια η τωρινή θέση του στην απασχόληση καθώς και αν εάν ο ερωτώμενος εκτιμά πως οι πολιτικές απόψεις τοποθετούνται περισσότερο αριστερά ή περισσότερο δεξιά της κλίμακας.